ಕುಟುಂಬ ಸಮೇತ ಗವಿಮಠಕ್ಕೆ ಈಶ್ವರಪ್ಪ ಭೇಟಿ ಕುತೂಹಲ ಮೂಡಿಸಿದ ನಡೆ ದಾವಣಗೆರೆ: ಜಿಲ್ಲೆಯ ಜಗಳೂರು ತಾಲೂಕಿನ ಕಣ್ವಗುಪ್ಪೆಯಲ್ಲಿರುವ ಗವಿ ಮಠಕ್ಕೆ ಗ್ರಾಮೀಣಾಭಿವೃದ್ಧಿ ಸಚಿವ ಕೆ.ಎಸ್. ಈಶ್ವರಪ್ಪ ಭೇಟಿ ನೀಡಿದ್ದಾರೆ. ಪತ್ನಿ, ಪುತ್ರ ಕಾಂತೇಶ್ ಸೇರಿದಂತೆ ಕುಟುಂಬದವರು ಭೇಟಿ ನೀಡಿ ಮಠದ ಶಾಂತಲಿಂಗ ಶಿವಾಚಾರ್ಯ ಸ್ವಾಮೀಜಿ ಜೊತೆ ಚರ್ಚೆ ನಡೆಸಿದ್ದಾರೆ. ದಾವಣಗೆರೆಯ ತರಳಬಾಳು ಸಂಘದ ಅನ್ನದಾಸೋಹ ವೀಕ್ಷಿಸಿದ ಬಳಿಕ ಈಶ್ವರಪ್ಪ ಮಠಕ್ಕೆ ಆಗಮಿಸಿದ್ದರು. ಇನ್ನು ಈಶ್ವರಪ್ಪ ಭೇಟಿ ವೇಳೆ ಜಗಳೂರು ಶಾಸಕ ರಾಮಚಂದ್ರಪ್ಪ, ಪಾಲಿಕೆಯ ಮಾಜಿ ಮೇಯರ್ ಅಜಯ್ ಕುಮಾರ್, ಆರ್ಎಸ್ಎಸ್ ಮುಖಂಡರೂ ಭಾಗಿಯಾಗಿದ್ದರು. ಈಶ್ವರಪ್ಪ ಅವರು ಗವಿಮಠದ ಸ್ವಾಮೀಜಿ ಅವರನ್ನು ಕುಟುಂಬ ಸಮೇತರಾಗಿ ಭೇಟಿ ಮಾಡಿರೋದು ತೀವ್ರ ಕುತೂಹಲ ಕೆರಳಿಸಿದೆ. ಈ ಹಿಂದೆ ಗವಿಮಠದ ಸ್ವಾಮೀಜಿ ಹರಿದ್ವಾರದಲ್ಲಿ ಪ್ರಧಾನಿ ನರೇಂದ್ರ ಮೋದಿ ಅವರು ಪೂಜೆ ನೆರವೇರಿಸಿದ್ದರು. ಆಗಿನಿಂದ ಗವಿಮಠದ ಶ್ರೀಗಳು ಖ್ಯಾತಿಗೊಂಡಿದ್ದರು.